„Simțim că ne-ați abandonat. E înfricoșător”. Hamas a publicat o nouă înregistrare cu doi ostatici israelieni din Fâșia Gaza
„Sunt ostatic de 202 zile, vreau să ajung în viață la familia mea”. Așa sună mărturia unuia dintre cei doi ostatici israelieni, aflați încă în mâinile Hamas. Gruparea teroristă a publicat o nouă înregistrare, pentru a crește presiunea asupra guvernului israelian condus de Benjamin Netanyahu. Cele două părți negociază intens un nou acord de încetare a focului contra eliberării ostaticilor. Netanyahu este suspectat că întârzie intenționat semnarea unei înțelegeri, atât de către Hamas, cât și de către familiile ostaticilor.